**Pohrebný obrad – režim základ**

**V zmysle Vyhlášky č. 254 Úradu verejného zdravotníctva SR, ktorou sa nariaďujú opatrenia pri ohrození verejného zdravia k obmedzeniam hromadných podujatí s účinnosťou od 11. októbra 2021**

Podľa § 2 ods. 1 Vyhlášky č. 254 ÚVZ SR sa všetkým fyzickým osobám, fyzickým osobám - podnikateľom a právnickým osobám zakazuje usporadúvať hromadné podujatia v územných obvodov okresov 3. stupňa ohrozenia COVID AUTOMAT-u.

Podľa § 2 ods. 3 písm. b) Vyhlášky č. 254 ÚVZ SR sa zákaz podľa odseku 1 nevzťahuje na bohoslužby, cirkevné alebo civilné verzie sobášneho obradu, pohrebného obradu a obradu krstu podľa § 4.

**Opatrenia:**

* vstup a pobyt do obradnej miestnosti bude umožnený iba s riadne prekrytými hornými dýchacími cestami respirátorom (§ 2 ods. 1 Vyhlášky č. 250 ÚVZ SR),
* pri vstupe do obradnej miestnosti bude pre účastníkov obradu zabezpečená dezinfekcia na ruky,
* účastníci obradu sú povinní poskytnúť telefonický alebo e-mailový kontakt na účely epidemiologického vyšetrovania, ktorý sa uchováva po dobu 2 týždňov (§ 3 písm. e) Vyhlášky č. 254 ÚVZ SR),
* pri účasti na obrade bude v obradnej miestnosti zabezpečené zachovávanie   2 metrových rozostupov medzi osobami (neplatí pre osoby, ktoré žijú v jednej domácnosti),
* pri príchode a odchode z obradnej miestnosti dodržiavať 2 metrové rozostupy (neplatí pre osoby, ktoré žijú v jednej domácnosti),
* zákaz podávania rúk.

Ak sa u účastníka obradu prejavia príznaky akútneho respiračného ochorenia, je povinný kontaktovať svojho ošetrujúceho lekára a opustiť obradnú miestnosť (§ 3 písm. j) bod 1 Vyhlášky č. 254 ÚVZ SR).

V prípade vzniku akútneho respiračného ochorenia je účastník obradu povinný ostať v domácej izolácii (§ 3 písm. i) Vyhlášky č. 254 ÚVZ SR).